РЗИ-ВРАЦА, РКМЕ /Регионална картотека на медицинската експертиза/

УВЕДОМЛЕНИЕ ЗА ЛИЦАТА, ПОДЛЕЖАЩИ НА ПРЕОСВИДЕТЕЛСТВАНЕ ОТ ТЕЛК ЗА ПЕНСИЯ ЗА ИНВАЛИДНОСТ

На основание чл.13 във връзка с чл.66, ал.1 от Административнопроцесуалния кодекс и във връзка с чл.56, ал.2 от Правилника за устройството и организацията на работа на органите на медицинската експертиза и на регионалните картотеки на медицинските експертизи, уведомяваме заинтересованите лица, както следва:

През месец м. януари 2023г., подлежат на преосвидетелстване лицата, получаващи пенсии за инвалидност, на които експертното решение изтича до 01.02.2023 г.

През месец м. февруари 2023г., подлежат на преосвидетелстване лицата, получаващи пенсии за инвалидност, на които експертното решение изтича до 01.03.2023 г.

През месец м. март 2023г., подлежат на преосвидетелстване лицата, получаващи пенсии за инвалидност, на които експертното решение изтича до 01.04.2023 г.

През месец м. април 2023г., подлежат на преосвидетелстване лицата, получаващи пенсии за инвалидност, на които експертното решение изтича до 01.05.2023 г.

През месец м. май 2023г., подлежат на преосвидетелстване лицата, получаващи пенсии за инвалидност, на които експертното решение изтича до 01.06.2023 г.

През месец м. юни 2023г., подлежат на преосвидетелстване лицата, получаващи пенсии за инвалидност, на които експертното решение изтича до 01.07.2023 г.

Информационната система за контрол на медицинската експертиза /ИСКМЕ/ поддържа електронен профил на всички лица, които са обект на медицинска експертиза. Лицата, които подлежат на преосвидетелстване да се обърнат към личния си лекар за издаване и регистриране на направление за медицинска експертиза след което да се насочат към РКМЕ-Враца. В РКМЕ документи за ТЕЛК се подават от лицето или от упълномощено от него лице с представяне на документ за самоличност - лична карта.

За преосвидетелстване от ТЕЛК поради влошено състояние е необходимо

1. Медицинско направление за ТЕЛК, изготвено от ОПЛ;

2. Медицински протокол за влошено състояние-изготвя се от ЛКК за лицата в трудоспособна възраст, ползвали временна нетрудоспособност;

3. Етапна епикриза от ОПЛ, отразяваща настъпилите промени в състоянието на болния;

4. Актуални лабораторни изследвания и консултации със специалисти, доказващи появило се заболяване или влошаване на предишното;

5. Ксерокопие на нови епикризи, след последното явяване на лицето на ТЕЛК, доказващи влошаване на състоянието на болния;

6. Молба-декларация (по образец - попълва се в РКМЕ или се изпраща чрез лицензиран пощенски оператор или с КЕП/квалифициран електронен подпис/).

Списъците, на лицата, които подлежат на преосвидетелстване от ТЕЛК са в РКМЕ към РЗИ-Враца.

Електронно, чрез КЕП /квалифициран електронен подпис/ могат да подават заявления за освидетелстване/ преосвидетелстване на **адрес: https://ibd.mh.government.bg**

**Д-Р ОРЛИН ДИМИТРОВ**

*Директор на Регионална здравна инспекция – Враца*